**Közművelődési szakértő képzés**

60 órás közművelődési szakmai továbbképzés

Akkreditációt jóváhagyó határozat száma: 63239-4/2016/KOZOSMUV

**KÉPZÉS HELYSZÍNE:** Budapest

**KÉPZÉS LEBONYOLÍTÓJA: NMI Művelődési Intézet Nonprofit Közhasznú Kft.**

**KÉPZÉS CÉLJA:**

A képzésben résztvevő ismerje meg a közművelődési szakértői tevékenység végzésével kapcsolatos jogszabályokat. Ismerje a közművelődési feladatellátás ellenőrzésének szakmai és formai követelményeit, eljárásrendjét, a problémás helyzetek kezelését. Ismerje a közművelődési intézmények, színterek és szervezetek működését, tevékenységére vonatkozó jogszabályi rendelkezések végrehajtását, érvényesülésük módját, a szakmai követelmények betartását és az állami támogatások rendeltetésszerű felhasználását célzó ellenőrzés szakmai követelményeit.

**KÉPZÉS TEMATIKÁJA:**

Közigazgatási, államháztartási, jogi ismeretek alkalmazása a szakértői munkában; Költségvetési szervek, pénzügyi ismeretek alkalmazása a szakértői munkában, A közművelődési feladatellátás országos rendszere; A közművelődési feladatellátás továbbképzési rendszere; A közművelődési feladatellátás országos szakfelügyeletének rendszere; A közművelődési szakértői tevékenység a gyakorlatban

**KÉPZÉS CÉLCSOPORTJA:**

Mindazon közművelődési tevékenységet végző szakemberek, akik közművelődési területen szakértői tevékenységet szeretnének végezni.

**KÉPZÉS ÜTEMEZÉSE**: **10 alkalom /alkalmanként 6 óra**

**A jelentkezés feltétele**: felsőfokú közművelődési végzettség és szakképzettség, vagy nem szakirányú egyetemi végzettség és felsőfokú munkaköri szakvizsga; minimum három éves és az elmúlt három évben folyamatos szakmai gyakorlat

**A képzés részvételi díja:**

90.000 Ft

(A közművelődési szakemberek 2017. évi támogatott továbbképzési programjában ingyenes)

Útiköltséget, szállásdíjat és egyéb költségtérítést nem tudunk nyújtani.

**Képzés indításának várható időpontja:** 2017. harmadik negyedév

**Tanúsítvány megszerzésének követelménye:**

A záró ellenőrzés módja: szakfelügyeleti feladatsor megoldása.

***A tanfolyamra az első húsz jelentkező részére tudjuk biztosítani a térítésmentes részvételt, amennyiben minden jelentkezési feltételnek megfelel!*** *(Az online jelentkezési rendszer időbélyeggel látja el a jelentkezést, ez alapján történik az első húsz jelentkező felvétele.)*

*A képzéssel kapcsolatos bővebb információ:*

*kepzes@nminkft.hu*